FI Euroopan unionin virallinen lehti L 314/18

KOMISSION ASETUS (EY) N:o 1683/2006,

annettu 14 päivänä marraskuuta 2006,

maataloustuotteiden kaupassa Bulgarian ja Romanian liittymisen vuoksi käyttöön otettavista siirtymätoimenpiteistä

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon Bulgarian ja Romanian liittymissopimuksen ja erityisesti sen 4 artiklan 3 kohdan,

ottaa huomioon Bulgarian ja Romanian liittymisasiakirjan ja erityisesti sen 41 artiklan ensimmäisen alakohdan,

sekä katsoo seuraavaa:

(1) Jotta vältettäisiin maatalousmarkkinoiden yhteiseen järjestelyyn vaikuttava kaupan vinoutumisen uhka, joka johtuu kahden uuden jäsenvaltion liittymisestä Euroopan unioniin 1 päivänä tammikuuta 2007, olisi otettava käyttöön siirtymätoimenpiteitä.

(2) Maataloustuotteiden vientitukijärjestelmän soveltamista koskevista yhteisistä yksityiskohtaisista säännöistä 15 päivänä huhtikuuta 1999 annetussa komission asetuksessa (EY) N:o 800/1999 (1) vahvistettujen sääntöjen mukaisesti tuotteet eivät ole oikeutettuja tukeen elleivät ne ole poistuneet yhteisön tullialueelta 60 päivän kuluessa vienti-ilmoituksen vastaanottamispäivästä. Velvoite poistua yhteisön tullialueelta 60 päivän kuluessa vienti-ilmoituksen vastaanottamisesta on myös ensisijainen vaatimus sen vakuuden vapauttamiseksi, joka on liitetty todistukseen maataloustuotteiden tuonti-, vienti- ja ennakkovahvistustodistusmenettelyn soveltamista koskevista yhteisistä yksityiskohtaisista säännöistä 9 päivänä kesäkuuta 2000 annetun komission asetuksen (EY) N:o 1291/2000 (2) mukaisesti. Koska sisärajat poistuvat Bulgarian ja Romanian liittymisen myötä, kahdenkymmenenviiden jäsenvaltion yhteisöstä vietävien tuotteiden on poistuttava yhteisön tullialueelta kaikissa tapauksissa viimeistään 31 päivänä joulukuuta 2006, myös silloin, kun vienti-ilmoitus on vastaanotettu alle 60 päivää ennen liittymispäivämäärää.

(3) Markkinajärjestelyjä häiritsevää kaupan vinoutumista aiheuttavat usein tuotteet, jotka siirretään liittymistä silmällä pitäen ja jotka eivät kuulu asianomaisen valtion tavanomaiseen varastoon. Tällaisten ylijäämien kertyminen voi myös vääristää kilpailua, mikä todennäköisesti vaikuttaa yhteisen markkinajärjestelyn asianmukaiseen toimintaan. Ylijäämävarastoja voi syntyä myös kansallisesta tuotannosta. Pelotevaikutuksen vuoksi olisi säädettävä, että uusien jäsenvaltioiden ylijäämävarastoista peritään maksuja.

(4) Olisi estettävä toimijoita kiertämästä vapaassa liikkeessä olevista tavaroista kannettavia maksuja, joista säädetään 4 artiklassa, asettamalla kahdenkymmenenviiden jäsenvaltion yhteisössä tai jossakin uudessa jäsenvaltiossa ennen liittymistä suspensiomenettelyssä jo vapaaseen liikkeeseen luovutettuja tavaroita joko väliaikaiseen varastointiin tai johonkin yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (3) 4 artiklan 15 kohdan b alakohdassa tarkoitettuun tulliselvitysmuotoon tai 16 kohdan b–g alakohdassa tarkoitettuun tullimenettelyyn.

(5) On tarpeen estää toisen tuen maksaminen kolmansiin maihin 31 päivän joulukuuta 2006 jälkeen vietäville tavaroille, joille on maksettu vientitukia ennen 1 päivää tammikuuta 2007.

(6) Tässä asetuksessa säädetyt toimenpiteet ovat tarpeellisia ja asianmukaisia, ja niitä olisi sovellettava yhdenmukaisesti.

(7) Tässä asetuksessa säädetyt toimenpiteet ovat kaikkien asianomaisten hallintokomiteoiden lausunnon mukaiset,

ON ANTANUT TÄMÄN ASETUKSEN:

1 artikla

Määritelmät

Tässä asetuksessa tarkoitetaan ilmaisulla

a) ’kahdenkymmenenviiden jäsenvaltion yhteisö’ yhteisöä sen 31 päivän joulukuuta 2006 mukaisessa kokoonpanossa;

b) ’uudet jäsenvaltiot’ Bulgariaa ja Romaniaa;

c) ’laajentunut yhteisö’ yhteisöä sen 1 päivän tammikuuta 2007 kokoonpanossa;

d) ’tuotteet’ maataloustuotteita ja/tai EY:n perustamissopimuksen liitteeseen I kuulumattomia tavaroita;

e) ’tuotantotuki’ neuvoston asetuksen (EY) N:o 1784/2003 (4) 8 artiklan tai neuvoston asetuksen (EY) N:o 318/2006 (5) 13 artiklan 3 kohdan mukaisesti myönnettävää tukea.

2 artikla

Vienti kahdenkymmenenviiden jäsenvaltion yhteisöstä

Jos sellaisille tuotteille, jotka on tarkoitus viedä kahdenkymmenenviiden jäsenvaltion yhteisöstä johonkin uuteen jäsenvaltioon ja joita koskeva vienti-ilmoitus on vastaanotettu 31 päivään joulukuuta 2006 mennessä, ei ole mainittuun päivämäärään mennessä saatu oikeutta tukeen asetuksen (EY) N:o 800/1999 3 artiklan mukaisesti, tuensaajan on palautettava kaikki saamansa tuet mainitun asetuksen 52 artiklan mukaisesti.

3 artikla

Suspensiomenettely

1. Poiketen siitä, mitä liittymisasiakirjan 4 luvussa olevassa liitteessä V ja asetuksen (ETY) N:o 2913/92 20 ja 214 artiklassa säädetään, tämän asetuksen 4 artiklan 5 kohdassa luetelluista tuotteista, jotka oli ennen 1 päivää tammikuuta 2007 luovutettu vapaaseen liikkeeseen kahdenkymmenenviiden jäsenvaltion yhteisössä tai jossakin uudessa jäsenvaltiossa ja jotka 1 päivänä tammikuuta 2007 ovat väliaikaisessa varastossa tai jossain asetuksen (ETY) N:o 2913/92 4 artiklan 15 kohdan b alakohdassa tarkoitetussa tulliselvitysmuodossa tai 16 kohdan b–g alakohdassa tarkoitetussa tullimenettelyssä laajentuneessa yhteisössä tai joita ollaan kuljettamassa sen jälkeen, kun niitä koskevat vientimuodollisuudet on suoritettu laajentuneessa yhteisössä, kannetaan, jos tullivelka on syntynyt tuonnissa, neuvoston asetuksen (ETY) N:o 2658/87 (6) liitteen I mukainen tuontitulli, jota sovellettiin tullivelan syntymispäivänä, sekä tarvittaessa lisätullit.

Ensimmäistä alakohtaa ei sovelleta kahdenkymmenenviiden jäsenvaltion yhteisöstä vietäviin tuotteisiin, jos tuoja antaa todisteet siitä, ettei viejäjäsenvaltion tuotteille ole haettu vientitukea. Viejän on tuojan pyynnöstä liitettävä vienti-ilmoitukseen toimivaltaisen viranomaisen vahvistusmerkintä, jonka mukaan viejäjäsenvaltion tuotteille ei ole haettu vientitukea.

2. Poiketen siitä, mitä liittymisasiakirjan 4 luvun liitteessä V ja asetuksen (ETY) N:o 2193/92 20 ja 214 artiklassa säädetään, kolmansista maista tuotavista tämän asetuksen 4 artiklan 5 kohdassa luetelluista tuotteista, jotka ovat uudessa jäsenvaltiossa 1 päivänä tammikuuta 2007 asetuksen (ETY) N:o 2913/92 4 artiklan 16 kohdan d alakohdassa tarkoitetussa sisäisessä jalostuksessa tai kyseisen asetuksen 4 artiklan 16 kohdan f alakohdassa tarkoitetussa väliaikaisen maahantuonnin menettelyssä, kannetaan, jos tullivelka on syntynyt tuonnissa, asetuksen (ETY) N:o 2658/87 liitteen I mukainen tuontitulli, jota sovellettiin tullivelan syntymispäivänä, sekä tarvittaessa lisätullit.

4 artikla

Vapaassa liikkeessä olevista tavaroista kannettavat maksut

1. Uusien jäsenvaltioiden on 1 päivänä tammikuuta 2007 perittävä ylijäämävarastojen haltijoilta maksuja vapaassa liikkeessä olevista tuotteista, sanotun kuitenkaan rajoittamatta liittymisasiakirjan 3 luvun liitteen V soveltamista ja mikäli kansallisella tasolla ei sovelleta ankarampaa lainsäädäntöä.

2. Kunkin haltijan ylijäämävaraston määrittämiseksi uusien jäsenvaltioiden on otettava erityisesti huomioon

a) liittymistä edeltäneinä vuosina keskimäärin käytettävissä olleet varastot;

b) liittymistä edeltäneinä vuosina toteutuneet kauppavirrat;

c) olosuhteet, joissa varastot ovat muodostuneet.

Ylijäämävaraston käsitettä sovelletaan uusiin jäsenvaltioihin tuotuihin tai uusista jäsenvaltioista peräisin oleviin tuotteisiin. Ylijäämävaraston käsitettä sovelletaan myös uusien jäsenvaltioiden markkinoille tarkoitettuihin tuotteisiin.

Varastokirjanpito suoritetaan 1 päivänä tammikuuta 2007 voimassa olevan yhdistetyn nimikkeistön perusteella.

3. Edellä 1 kohdassa tarkoitetun maksun määrä on kunkin kyseisen tuotteen osalta yhtä suuri kuin määrä, jolla 3 artiklan 1 kohdassa tarkoitettu yhteisössä 31 päivänä joulukuuta 2006 sovellettu tuontitulli ja mahdollinen lisätulli ylittää uudessa jäsenvaltiossa kyseisenä päivänä sovellettavan tuontitullin, kun siihen lisätään 20 prosenttia. Kansallisten viranomaisten perimästä maksusta saatavat tulot siirretään uuden jäsenvaltion kansalliseen talousarvioon.

4. Varmistaakseen, että 1 kohdassa tarkoitettu maksu peritään moitteettomasti, uusien jäsenvaltioiden on viipymättä tehtävä inventaario 1 päivänä tammikuuta 2007 käytettävissä olevista varastoista. Tätä varten ne voivat käyttää järjestelmää, jolla tunnistetaan riskianalyysin perusteella ylijäämävarastojen haltijat, ottaen huomioon erityisesti seuraavat perusteet:

— varastonhaltijan toimintamuoto,

— varastotilojen kapasiteetti,

— toiminnan taso.

Uusien jäsenvaltioiden on ilmoitettava komissiolle 1 päivään helmikuuta 2007 mennessä ennen liittymistä toteuttamistaan toimenpiteistä, joilla estetään varastojen muodostumista keinottelutarkoituksessa liittymisen vuoksi ja joilla erityisesti seurataan ja jäljitetään sellaisten tuotteiden tuontivirtoja, joihin liittyy suuri varastojen muodostumisen riski.

Uusien jäsenvaltioiden on 30 päivään syyskuuta 2007 mennessä ilmoitettava komissiolle ylijäämävarastoissa olevien tuotteiden määrä, lukuun ottamatta 5 artiklassa tarkoitetuissa julkisissa varastoissa olevia määriä.

5. Tätä artiklaa sovelletaan seuraaviin CN-koodeihin kuuluviin tuotteisiin:

a) Bulgarian osalta: — 0201 10 00, 0201 20, 0201 30 00, 0202 10 00, 0202 20, 0202 30, — 0203 11, 0203 12, 0203 19, 0203 21, 0203 22, 0203 29, 0204, 0207 (7), 0209 00, 0210, — 0401, 0402, 0403, 0404, 0405, 0406, — 0407 00, 0408, — 0703 20 00, 0711 51 00, — 1001, 1002 00 00, 1003 00, 1004 00 00, 1005, 1006 10, 1006 20, 1006 30, 1006 40 00, 1007 00, 1008, 1101 00, 1102, 1103, 1104, 1107, 1108, 1109 00 00, — 1501, 1509, 1510 00, 1517, — 1601, 1602 32, 1602 39, 1602 41, 1602 42, 1602 49, 1602 50, 1602 90, — 1702 30 (8), 1702 40 (9), 1702 90 10, 1702 90 50, 1702 90 75, 1702 90 79, 1901 90 99, — 2003 10 20, 2003 10 30, 2008 20, 2008 30 55, 2008 30 75, 2009 11, 2009 19, 2009 49, — 2106 90 98 (10), 2204 30, 2207 10 00, 2207 20 00, 2208 90 91, 2208 90 99, 2402.

b) Romanian osalta: — 0201 10 00, 0201 20, 0201 30 00, 0202 10 00, 0202 20, 0202 30, — 0203 11, 0203 12, 0203 19, 0203 21, 0203 22, 0203 29, 0204, 0207 13, 0207 14, 0207 26, 0207 27, 0209 00, 0210, — 0401, 0402 10, 0402 21, 0402 91, 0402 99, 0403, 0404, 0405, 0406, — 0407 00, 0408, — 0703 20 00, 0711 51 00, — 1001, 1002 00 00, 1003 00, 1004 00 00, 1005, 1006 10, 1006 20, 1006 30, 1006 40 00, 1007 00, 1008, 1101 00, 1102, 1103, 1104, 1107, 1108, 1109 00 00, — 1501, 1509, 1510 00, 1517, — 1601, 1602 32, 1602 39, 1602 42, 1602 50, 1602 90, — 1702 30 (11), 1702 40 (12), 1702 90 10, 1702 90 50, 1702 90 75, 1702 90 79, 1901 90 99, — 2003 10 20, 2003 10 30, 2008 20, 2008 30 55, 2008 30 75, 2009 11, 2009 19, — 2106 90 98 (13), 2204 30, 2207 10 00, 2207 20 00, 2208 90 91, 2208 90 99.

Jos jokin CN-koodi kattaa tuotteet, joiden osalta 3 kohdassa tarkoitettu tuontitulli ei ole sama, 4 kohdassa tarkoitettu inventaario on tehtävä kustakin sellaisesta tuotteesta tai tuoteryhmästä, josta kannetaan erisuuruista tuontitullia.

6. Komissio voi lisätä tuotteita 5 kohdan a ja b alakohdassa esitettyyn luetteloon tai poistaa tuotteita siitä.

5 artikla

Julkisten varastojen määritys

Kunkin uuden jäsenvaltion on toimitettava viimeistään 1 päivänä huhtikuuta 2007 kyseisen jäsenvaltion julkisissa varastoissa olevien tavaroiden luettelo ja määrät liittymisasiakirjan 3 luvun liitteen V mukaisesti.

6 artikla

Kansalliset varmuusvarastot

Edellä 4 artiklan 4 kohdassa ja 5 artiklassa tarkoitettuihin varastoihin eivät kuulu kansalliset varmuusvarastot, joita uudet jäsenvaltiot ovat mahdollisesti voineet perustaa. Uusien jäsenvaltioiden on ilmoitettava komissiolle kaikista kansallisiin varmuusvarastoihin tehdyistä muutoksista sekä annettava sille tiedoksi kaikki muutoksia koskevat edellytykset yhteisön hankintataseen vahvistamista varten.

7 artikla

Toimenpiteet, kun maksut jätetään suorittamatta

Jos jokin jäsenvaltio epäilee, että 3 artiklassa säädettyjä maksuja ei ole jostakin tuotteesta suoritettu, sen on ilmoitettava asiasta kyseiselle jäsenvaltiolle, jotta tämä voi toteuttaa asianmukaiset toimenpiteet.

8 artikla

Todiste tukien maksamatta jättämisestä

Tuotteille, joista uusi jäsenvaltio ottaa vastaan ilmoituksen viennistä kolmansiin maihin 1 päivän tammikuuta 2007 ja 31 päivän joulukuuta 2007 välisenä aikana, voidaan myöntää vientitukea, mikäli voidaan osoittaa, ettei kyseisille tuotteille tai niiden ainesosille ole jo maksettu vientitukea.

9 artikla

Kaksinkertaisten tukien maksukielto

Kullekin tuotteelle saa myöntää enintään yhden vientituen. Vientitukea saaneelle tuotteelle ei saa myöntää tuotantotukea, jos sitä käytetään komission asetuksen (ETY) N:o 1722/93 (14) liitteessä I tarkoitettujen tuotteiden valmistuksessa, eikä siihen saa kohdistua interventiotoimenpiteitä tai tukea sellaisina kuin niistä säädetään neuvoston asetuksen (EY) N:o 1290/2005 (15) I osaston 3 artiklassa.

10 artikla

Voimaantulo

Tämä asetus tulee voimaan Bulgarian ja Romanian liittymissopimuksen voimaantulopäivänä ja edellyttäen, että liittymissopimus tulee voimaan.

Sitä sovelletaan 31 päivään joulukuuta 2009.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 14 päivänä marraskuuta 2006. Komission puolesta Mariann FISCHER BOEL Komission jäsen

(1) EYVL L 102, 17.4.1999, s. 11. Asetus sellaisena kuin se on viimeksi muutettuna asetuksella (EY) N:o 671/2004 (EUVL L 105, 14.4.2004, s. 5).

(2) EYVL L 152, 24.6.2000, s. 1. Asetus sellaisena kuin se on viimeksi muutettuna asetuksella (EY) N:o 1282/2006 (EUVL L 234, 29.8.2006, s. 4).

(3) EYVL L 302, 19.10.1992, s. 1.

(4) EUVL L 270, 21.10.2003, s. 78.

(5) EUVL L 58, 28.2.2006, s. 1.

(6) EYVL L 256, 7.9.1987, s. 1.

(7) Ei kuitenkaan 0207 34.

(8) Ei kuitenkaan 1702 30 10.

(9) Ei kuitenkaan 1702 40 10.

(10) Ainoastaan tavarat, joiden maitopitoisuus on suurempi kuin 40 %.

(11) Ei kuitenkaan 1702 30 10.

(12) Ei kuitenkaan 1702 40 10.

(13) Ainoastaan tavarat, joiden maitopitoisuus on suurempi kuin 40 %.

(14) EYVL L 159, 1.7.1993, s. 112.

(15) EUVL L 209, 11.8.2005, s. 1.